Jimmy Butler

Jimmy Butler III (født d. 14. september 1989) er en amerikansk professionel basketballspiller, som spiller for NBA-holdet Miami Heat. Han har været på All-Star holdet seks gange i hans karriere.

Klubkarriere

Chicago Bulls 
Butler blev draftet af Chicago Bulls med det 30. valg i 2011 draften. Hans spilletid var begrænset i starten, men han imponerede her, og begyndte langsomt at etablere sig på holdet. Hans helt store gennembrud kom i 2013-14 sæsonen, hvor han blev etableret som starter på Bulls mandskabet.

2014-15 sæsonen blev endnu bedre for Butler, og han kom for første gang på All-Star holdet i sæsonen. Sæsonen blev hans første hvor han scorede 20+ point per kamp, og han blev kåret som Most Improved Player for sæsonen.

Butler scorede den 14. januar 2016, 53 point i en kamp imod Philadelphia 76ers, og blev hermed den første Bulls spiller til at score 50+ point i en kamp siden 2004.

Minnesota Timberwolves 
Butler blev den 22. juni 2017 traded til Minnesota Timberwolves i bytte for Zach LaVine, Kris Dunn og Lauri Markkanen. Han spillede en god sæson, og kom igen på All-Star holdet, men utilfredshed med holdets retning resulterede i, at han anmodet om at blive handlet væk. Efter dette ikke blev opfyldt, resulterede det i en nu meget kendt træningssession den 10. oktober 2018, hvor at Butler sammen med reservespillerene tæskede holdets startere imens han råbte: 'I kan ikke vinde uden mig!" gentagende gange. Denne voksende konflikt resulterede i, at Butler endeligt blev traded i november 2018.

Philadelphia 76ers 
Butler blev den 12. november 2018 traded til Philadelphia 76ers. Han spillede en enkelt sæson i Philadelphia, hvor at de blev elimineret i den anden runde af slutspillet, da Kawhi Leonard ramte et skud i det sidste sekund af kampen.

Miami Heat 
Butler skiftede i juli 2019 til Miami Heat, som del af en sign-and-trade mellem klubberne. Han ledte i sæsonen Heat dybt i slutspillet, hvilke resulterede i store overraskelser imod Milwaukee Bucks og Boston Celtics. Disse historisk gode optrædener fra Butler resulterede i, at han blev givet kælenavnet 'Playoff Jimmy'. Heat nåede hele vejen til finalen, hvor de dog tabte til Los Angeles Lakers. Butler blev her kun den anden spiller nogensinde til at føre sit hold på alle fem statistiske områder, da han var spilleren med flest point, assist, rebound, blokerede skud og stjålet bolde.

I 2021-22 sæsonen ledte Butler igen Heat hele vejen til semi-finalerne, hvor at de igen mødte Boston. Trods endnu en fantastisk serie fra Butler, så tabte Heat dog her.

I 2022-23 slutspillet overraskede Heat ved at slå Bucks i den første runde, og blev hermed kun det sjette hold nogensinde til at slutte på ottendepladsen i sæsonen, og så eliminere førstepladsen i slutspillet. Dette inkluderede en historisk 56 point kamp fra Butler i den trejde kamp i serien. Butler og Heat opfulgte dette med sejre over 76ers og imod Celtics, og hermed vendte de tilbage til finalen for anden gang i Butlers tid med klubben.

Referencer

Eksterne henvisninger 

Personer fra Houston
Basketballspillere fra USA
Basketballspillere fra Chicago Bulls
Basketballspillere fra Minnesota Timberwolves
Basketballspillere fra Philadelphia 76ers
Basketballspillere fra Miami Heat